เรื่องร้องเรียน: เคยร้องเรียนเรื่องเอเชียทีคจุดพลุทุกวันเสาร์ ตอนแรกเลิกไปครั้งนึง เสาร์นี้กลับมาอีกแล้ว และจะจุดทุกวันเสาร์จนถึงสิ้นปี คือจุดทุกวันเสาร์มันเกินไปจริงๆค่ะ ทุกครั้งบ้านเราสั่นไปหมด แมววิ่งกระเจิดกระเจิง แล้วเสียงก็ดังมาก จุดเฉพาะเทศกาลพอเข้าใจ ไม่เข้าใจว่าทำไมต้องจุดทุกอาทิตย์ เดือดร้อนมากๆค่ะ
การดำเนินการของเจ้าหน้าที่: สำนักงานเขตบางคอแหลมโดยฝ่ายปกครองได้ตรวจสอบแล้วพบว่า การจุดพลุในวันที่ 8 กรกฎาคม 2566 เวลา20.24 - 20.26 ณ กลางแม่น้ำเจ้าพระยา หน้าศูนย์การค้าเอเชียทีค ได้รับการอนุญาต ซึ่งเป็นไปตามข้อบัญญัติกทม. เรื่องมาตรการป้องกันและแก้ไขปัญหาความเดือดร้อนจากการจุดพลุตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน พ.ศ.2561 ลงวันที่ 27 ธันวาคม 2561 ข้อ6 (1) และประกาศกทม. เรื่องการขอรับใบอนุญาต การอนุญาตและแผนการป้องกันเหตุอันตรายที่อาจจะเกิดขึ้นจากการจุดและปล่อย หรือกระทำการอย่างใด เพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันไปสู่อากาศ ลงวันที่ 28 ธันวาคม 2561 ซึ่งทางสำนักงานเขตบางคอแหลมได้ทำการส่งหนังสือให้กรมเจ้าท่าและสน.ปากคลองสานเพื่อพิจารณาในส่วนที่เกี่ยวข้องอีกด้วย ทั้งนี้การขออนุญาตดังกล่าวเป็นไปตามการขออนุญาตในข้อ 7 (4) ในงานวัฒนธรรม ประเพณี การส่งเสริมการท่องเที่ยวหรือเทศกาลอื่นที่ไม่ขัดต่อความสงบเรียบร้อยของประชาชนโดยให้จุดและปล่อย หรือกระทำการอย่างใด ในช่วงเวลา 08.00 - 24.00
ความเห็นของผู้แจ้ง: ไม่ได้แก้ปัญหาอะไร พลุก้จุดทุกวันเสาร์อยู่ดี
พื้นที่: แขวงสำเหร่ เขตธนบุรี กรุงเทพมหานคร